หุ้นสหรัฐฯบวกแคบ
ตลาดหุ้นสหรัฐฯบวกแคบ จากแรงหนุนราคาบ้าน ขณะที่ราคาน้ำมันลอนดอน ขยับขึ้นแรง ท่ามกลางการประท้วงหยุดงานของคนงานในนอร์เวย์
27 มิ.ย. 2555

ตลาดหุ้นสหรัฐฯบวกแคบ จากแรงหนุนราคาบ้าน ขณะที่ราคาน้ำมันลอนดอน ขยับขึ้นแรง ท่ามกลางการประท้วงหยุดงานของคนงานในนอร์เวย์
ตลาดหุ้นสหรัฐฯวานนี้(27มิ.ย.) ปิดบวกพอประมาณ หลังได้แรงหนุนจากข้อมูลบวกเกี่ยวกับราคาบ้านภายในประเทศ ที่กลบความผิดหวังเกี่ยวกับดัชนีความเชื่อมั่นผู้บริโภคที่ลดลงอย่างต่อเนื่อง       ดัชนีหุ้นดาวโจนส์ เพิ่มขึ้น 33.22 จุด (0.27 เปอร์เซ็นต์) ปิดที่ 12,535.88 จุด แนสแดค เพิ่มขึ้น 17.90 จุด (0.63 เปอร์เซ็นต์) ปิดที่ 2,854.06 จุด เอสแอนด์พี เพิ่มขึ้น 6.40 จุด (0.49 เปอร์เซ็นต์) ปิดที่ 1,320.12 จุด
ราคาน้ำมันลอนดอน ขยับขึ้นแรง ท่ามกลางการประท้วงหยุดงานของคนงานภาคพลังงานในนอร์เวย์ที่คาดหมายว่าอาจทำให้ปริมาณการผลิตลดลง ขณะที่วอลล์สตรีท ปิดบวกพอสมควร จากข้อมูลอันสดใสของภาคอสังหาริมทรัพย์          สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม เพิ่มขึ้น 15 เซนต์ ปิดที่ 79.36 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนดียวกัน เพิ่มขึ้น 2.01ดอลลาร์ ปิดที่ 93.02 ดอลลาร์ต่อบาร์เรล          คนงานน้ำมันมากกว่า 700 คน หยุดงานประท้วงเมื่อวันอาทิตย์(24) หลังการเจรจาเกี่ยวกับเงินบำนาญลงเอยโดยปราศจากข้อตกลงใดๆ ขณะที่ทางสมาคมอุตสาหกรรมพลังงานของนอร์เวย์ ประมาณการณ์ว่าเหตุประท้วงที่นำมาซึ่งการระงับการผลิต ได้ก่อความเสียหายหลายสิบล้านดอลลาร์สหรัฐฯต่อวันเลยทีเดียว